
[bookmark: TextBodyBegin]Europos Parlamentas,
–	atsižvelgdamas į Graikijos Aukščiausiojo Teismo prokuroro pavaduotojo 2023 m. birželio 27 d. laišku perduotą Atėnų pirmosios instancijos teismo prokuroro prašymą atšaukti Georgioso Kyrtsoso imunitetą ryšium su baudžiamuoju procesu, kuris buvo paskelbtas 2023 m. liepos 10 d. plenariniame posėdyje,
–	išklausęs Georgioso Kyrtsoso paaiškinimų, kaip nurodyta Darbo tvarkos taisyklių 9 straipsnio 6 dalyje,
–	atsižvelgdamas į Protokolo Nr. 7 dėl Europos Sąjungos privilegijų ir imunitetų 8 ir 9 straipsnius ir į 1976 m. rugsėjo 20 d. Akto dėl Europos Parlamento narių rinkimų remiantis tiesiogine visuotine rinkimų teise 6 straipsnio 2 dalį,
–	atsižvelgdamas į Europos Sąjungos Teisingumo Teismo 2008 m. spalio 21 d., 2010 m. kovo 19 d., 2011 m. rugsėjo 6 d., 2013 m. sausio 17 d. ir 2019 m. gruodžio 19 d. sprendimus[footnoteRef:1], [1:  	2008 m. spalio 21 d. Teisingumo Teismo sprendimas Marra / De Gregorio ir Clemente, C-200/07 ir C-201/07, ECLI:EU:C:2008:579; 2010 m. kovo 19 d. Bendrojo Teismo sprendimas Gollnisch / Parlamentas, T-42/06, ECLI:EU:T:2010:102; 2011 m. rugsėjo 6 d. Teisingumo Teismo sprendimas Patriciello, C-163/10, ECLI: EU:C:2011:543; 2013 m. sausio 17 d. Bendrojo Teismo sprendimas Gollnisch / Parlamentas, T-346/11 ir T-347/11, ECLI:EU:T:2013:23; 2019 m. gruodžio 19 d. Teisingumo Teismo sprendimas Junqueras Vies, C-502/19, ECLI:EU:C:2019:1115.] 

–	atsižvelgdamas į Graikijos Respublikos Konstitucijos 62 straipsnį,
–	atsižvelgdamas į Darbo tvarkos taisyklių 5 straipsnio 2 dalį, 6 straipsnio 1 dalį ir 9 straipsnį,
–	atsižvelgdamas į Teisės reikalų komiteto pranešimą (A9-0028/2024),
A.	kadangi Atėnų pirmosios instancijos teismo prokuroras paprašė atšaukti Graikijoje išrinkto Europos Parlamento nario Georgioso Kyrtsoso imunitetą ryšium su baudžiamuoju procesu, kuris turi būti pradėtas jo atžvilgiu dėl nesumokėtos tam tikros sumos, kurią jis yra skolingas Graikijos valstybei;
B.	kadangi Georgios Kyrtsos, kaip bendrovės „KMP Ekdotiki Anonimi Etaireia“ vykdomojo direktoriaus pavaduotojas, yra kaltinamas tuo, kad nesumokėjo tam tikros sumos, kurią jis yra skolingas Graikijos valstybei;
C.	kadangi veika, kurią, kaip įtariama, įvykdė Georgios Kyrtsos, yra skolos valstybei nesumokėjimas pagal Graikijos įstatymo Nr. 1882/90 25 straipsnio 1 dalies b punktą, pakeistą Graikijos įstatymo Nr. 2523/97 23 straipsnio 1 dalimi, iš dalies pakeistą Graikijos įstatymo Nr. 2948/01 18 straipsnio 2 dalimi ir 28 straipsnio 2–4 dalimis, papildytą Graikijos įstatymo Nr. 3016/02 34 straipsniu, Graikijos įstatymo Nr. 3220/04 34 straipsnio 1 dalimi ir Graikijos įstatymo Nr. 3943/11 3 straipsnio 1 dalimi, pakeistą Graikijos įstatymo Nr. 4321/15 20 straipsniu, iš dalies pakeistą Graikijos įstatymo Nr. 4174/13 71 straipsnio 2 dalimi (kuri buvo papildyta Graikijos įstatymo Nr. 4337/15 8 straipsniu) ir papildytą Graikijos įstatymo Nr. 4619/19 469 straipsniu;
D.	kadangi Parlamento nario imuniteto paskirtis – apsaugoti Parlamentą ir jo narius nuo patraukimo atsakomybėn už veiksmus, kurie yra padaryti vykdant Parlamento nario įgaliojimus ir kurių negalima atskirti nuo tų įgaliojimų; kadangi galima nusikalstama veika akivaizdžiai neturi tiesioginio ryšio su Georgioso Kyrtsoso, kaip Europos Parlamento nario, veikla, o yra susijusi su jo, kaip spaudos bendrovės vadovo, pareigomis;
E.	kadangi galima nusikalstama veika nėra susijusi su Georgioso Kyrtsoso pareikšta nuomone ar balsavimu einant Europos Parlamento nario pareigas, kaip apibrėžta Protokolo Nr. 7 dėl Europos Sąjungos privilegijų ir imunitetų 8 straipsnyje;
F.	kadangi pagal Protokolo Nr. 7 dėl Europos Sąjungos privilegijų ir imunitetų 9 straipsnį Europos Parlamento nariai savo valstybės narės teritorijoje naudojasi imunitetais, kurie toje valstybėje narėje yra suteikiami parlamento nariams, o visų kitų valstybių narių teritorijose – imunitetu nuo bet kokios sulaikymo priemonės ir patraukimo atsakomybėn; kadangi imunitetu negali naudotis narys, užkluptas darantis nusikaltimą, taip pat joks imunitetas negali sukliudyti Europos Parlamentui pasinaudoti savo teise atšaukti vieno iš narių imunitetą;
G.	kadangi pagal Graikijos Respublikos Konstitucijos 62 straipsnį parlamento nariai savo kadencijos metu negali būti traukiami baudžiamojon atsakomybėn, suimami, kalinami ar kitaip negali būti ribojama jų laisvė, negavus išankstinio parlamento sutikimo;
H.	kadangi šiuo atveju Parlamentas nenustatė jokių fumus persecutionis įrodymų, t. y. faktų, kurie patvirtintų, kad atitinkamas ikiteisminis tyrimas pradėtas siekiant pakenkti Parlamento nario, taigi ir Europos Parlamento, politinei veiklai;
I.	kadangi tik Parlamentas gali nuspręsti, ar konkrečiu atveju atšaukti imunitetą, ar ne; kadangi Parlamentas gali pagrįstai atsižvelgti į Parlamento nario poziciją, kad galėtų priimti sprendimą, ar atšaukti jo imunitetą, ar jo neatšaukti[footnoteRef:2]; kadangi klausymo metu Georgios Kyrtsos pareiškė, jog neprieštarauja tam, kad būtų atšauktas jo, kaip Parlamento nario, imunitetas; [2:  	2008 m. spalio 15 d. Bendrojo Teismo sprendimo Mote / Parlamentas, T-345/05, ECLI:EU:T:2008:440, 28 punktas.] 

J.	kadangi, pirma, Parlamentas negali būti prilyginamas teismui ir, antra, vykstant imuniteto atšaukimo procedūrai Parlamento narys negali būti laikomas „kaltinamuoju“[footnoteRef:3]; [3:  	2019 m. balandžio 30 d. Bendrojo Teismo sprendimas Briois / Parlamentas, T-214/18, ECLI:EU:T:2019:266.] 

1.	nusprendžia atšaukti Georgioso Kyrtsoso imunitetą;
[bookmark: TextBodyEnd]2.	paveda Pirmininkei nedelsiant perduoti šį sprendimą ir atsakingo komiteto pranešimą Graikijos institucijoms ir Georgiosui Kyrtsosui.

